MODIFICACIÓN DAS BASES REGULADORAS E CONVOCATORIA DO PLAN PROVINCIAL DE OBRAS E SERVIZOS (PLAN CONCELLOS) 2020, POLAS CAUSAS EXCEPCIONAIS DERIVADAS DO ESTADO DE ALARMA
ADMINISTRACIÓN LOCAL — Provincial — Deputación Provincial (Subvencións e axudas, 01/06/2020)

Primeiro.- O Pleno da Corporación Provincial, na súa sesión extraordinaria do día 29/11/2019, aprobou as “Bases reguladoras e convocatoria do Plan Provincial de Obras e Servizos (Plan Concellos) 2020” co obxecto de regular a concesión, a execución e a xustificación das subvencións que se concedan con cargo a elas. As axudas e subvencións deste plan poderán destinarse ás seguintes liñas nos termos recollidos na base Oitava: liña 1 (investimentos), liña 2 (amortización de débedas con entidades financeiras, pagamento de débedas e gastos correntes, incluídos os derivados da realización de actos culturais, deportivos, sociais, educativos, etc.) e liña 3 (emprego para a conservación e o funcionamento de bens e servizos municipais). As propostas deben estar relacionadas coas materias que os municipios exercen como competencias propias ou, en todo caso, as atribuídas por delegación, de conformidade co artigo 7 da Lei 7/1985, de 2 de abril, reguladora das bases do réxime local. As ditas bases e convocatoria foron publicadas no BOPPO nº 1 de 2/01/2020 e o extracto da convocatoria publicouse no BOPPO nº 1, do 2/01/2020. Segundo.- De conformidade ao sinalado nas bases Quinta e Sexta, asígnase unha cantidade para cada un dos tres grupos nos que se clasifican os concellos segundo a súa poboación e repártese entre os concellos que forman o grupo en proporción á poboación, a superficie, aos núcleos de poboación e a densidade, segundo as características singulares de cada grupo de concellos. Da contía individual asignada a cada concello, destinarase unha porcentaxe mínima do 70,38 % sobre a contía asignada á liña 1, ata un máximo dun 7,11% destinarase ao financiamento da liña 2 e un máximo do 22,51 % ao financiamento da liña 3. As cantidades que os concellos non utilicen das liñas 2 e 3 poderanas usar para facer investimentos (liña 1) ou, no seu caso, poderanas empregar na propia liña, sempre que se solicite no exercicio 2020. Terceiro. O prazo para solicitar as subvencións, definiuse nas bases en tres meses contados desde o día seguinte da publicación no BOPPO da convocatoria. Cuarto.- Non obstante, a consecuencia da situación de emerxencia de saúde pública e pandemia internacional, o Goberno aprobou o Real Decreto 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID-19, modificado en parte polo Real Decreto 465/2020, de 17 de marzo. A devandita regulación trae como consecuencia a suspensión e interrupción dos prazos para a tramitación dos procedementos das entidades do Sector Público e, por conseguinte, na Deputación de Pontevedra. Quinto.- Nesta conxuntura excepcional, a Deputación de Pontevedra, mediante Resolución Presidencial núm.2020002869 do 24/03/2020, aprobou a Instrución de servizo sobre as medidas urxentes e extraordinarias a adoitar na tramitación administrativa dos distintos procedementos na Deputación provincial de Pontevedra como consecuencia da declaración do estado de alarma polo COVID-19, co propósito de minimizar os efectos negativos na tramitación administrativa dos distintos centros xestores desta institución provincial. Neste senso, en relación á Tramitación administrativa dos procedementos en curso, disponse de conformidade co Real Decreto 463/2020, do 14 de marzo, que “. os prazos de presentación de solicitudes interrómpense ata a data da perda de vixencia do estado de alarma. Este prazo renovarase, non reiniciará, unha vez se levante a suspensión polos días nos que estivese suspendido.”, sen prexuízo da posibilidade de que os interesados poidan seguir presentando as súas solicitudes naqueles procedementos con prazo de presentación de solicitudes aberto no día da declaración do estado de alarma, como é o caso deste plan. Sexto.- Asemade, constátase un cambio substancial nas circunstancias nas que foi deseñado o Plan Concellos 2020, polo que se estima indispensable adaptar a súa regulación ante a excepcionalidade da situación, co obxectivo de facilitar as intervención municipal no marco das súas competencias e flexibilizando a reformulación dos investimentos das distintas liñas en base ás novas necesidades. Sétimo.- En base ao exposto, sométese a consideración o axuste das bases reguladoras do Plan Concellos 2020 ás novas circunstancias introducindo unha disposición transitoria que flexibilice os límites da distribución do crédito entre as distintas liñas subvencionables e, asemade, que permita acomodar os prazos de presentación de solicitudes á nova realidade na que, de xeito extraordinario, os concellos se ven obrigados a redefinir os seus investimentos.1º.- A Disposición adicional terceira do Real Decreto 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID-19, establece a suspensión dos termos e a interrupción dos prazos para a tramitacións dos procedementos das entidades do sector público, no que se inclúe esta Deputación, dispoñendo, asemade, que o cómputos dos prazos reanudarase no momento en que perda vixencia o decreto ou, no seu caso, as prórrogas do mesmo.2º.- En consonancia co disposto no apartado 3 da Disposición adicional terceira do R. D. 463/2020, de 14 de marzo, a Deputación de Pontevedra, mediante Resolución Presidencial núm.2020002869 do 24/03/2020, aprobou a Instrución de servizo sobre as medidas urxentes e extraordinarias a adoitar na tramitación administrativa dos distintos procedementos na Deputación provincial de Pontevedra como consecuencia da declaración do estado de alarma polo COVID-19, co propósito de evitar prexuízos graves nos dereitos e intereses dos interesados Neste senso, tal e como se sinalou no apartado Quinto dos antecedentes deste informe, en relación á Tramitación administrativa dos procedementos en curso, disponse de conformidade co Real Decreto 463/2020, do 14 de marzo, que “. os prazos de presentación de solicitudes interrómpense ata a data da perda de vixencia do estado de alarma. Este prazo renovarase, non reiniciará, unha vez se levante a suspensión polos días nos que estivese suspendido.”, sen prexuízo da posibilidade de que os interesados poidan seguir presentando as súas solicitudes naqueles procedementos con prazo de presentación de solicitudes aberto no día da declaración do estado de alarma, como é o caso deste Plan.3º.- Dos antecedentes expostos, considérase acreditado o respecto aos principios establecidos no artigo 129.1 da Lei 39/2015, de 1 de outubro, do procedemento administrativo común das administracións públicas, en canto ao exercicio da súa potestade regulamentaria conforme aos principios de necesidade, eficacia, proporcionalidade, seguridade xurídica, transparencia e eficiencia, xa que a modificación que se propón é indispensable para paliar os efectos negativos da crise, supón, ó mesmo tempo unha medida eficaz e proporcional para afrontar as novas circunstancias, permite a súa integración de forma coherente no marco das bases inicialmente aprobadas, cumpre coa transparencia debida ó ter que publicarse a súa aprobación no boletín provincial e dota de maior eficiencia a un plan deseñado en circunstancias radicalmente diferentes.4º.- En base á excepcionalidade das circunstancias, non se aprecia que a modificación pretendida do texto das Bases constitúa dispensa ou exención non permitida polas leis, senón que vai encamiñada a paliar os efectos negativos da crise sanitaria que está a ocasionar un cambio substancial, evidente e imprevisible nas necesidades de intervención municipais.5º.- Para a modificación das bases, de conformidade coa base Segunda do Plan Concellos 2020, rexerá o establecido ao respecto no artigo 33.2. d) e 36 da Lei 7/1985, de 2 de abril, reguladoras das Bases de Réxime Local e nos artigos 32 e 33 do Real Decreto Lexislativo 781/1986, do 18 abril, e demais normativa aplicable, é dicir que se segue o mesmo criterio xurídico que para a súa aprobación inicial, polo que se realiza unha tramitación semellante en relación á necesidade de cumprimento de todos os requisitos de informes, procedemento administrativo e publicidade. Polo exposto, proponse modificar as “Bases reguladoras e convocatoria do Plan Provincial de Obras e Servizos (Plan Concellos) 2020” para adaptalas ás novas circunstancias introducindo unha disposición transitoria que flexibilice os límites da distribución do crédito entre as distintas liñas subvencionables e que permita acomodar os prazos de presentación de solicitudes á nova realidade na que, de xeito extraordinario, os concellos se ven obrigados a redefinir os seus investimentos. Vista toda a documentación que obra no expediente; vistos os informes da xefa do Servizo de Cooperación, da Secretaria Xeral e da Intervención Provincial e visto o ditame favorable da Comisión informativa de Cooperación Municipal, Cooperación Transfronteiriza e Cohesión Social, o PLENO ACORDA: 1º.- MODIFICAR as Bases Reguladoras e Convocatoria do Plan Provincial de Obras e Servizos (Plan Concellos) 2020, introducindo un engadido en forma de disposición transitoria co seguinte tenor literal: “Disposición transitoria.- Medidas extraordinarias destinadas a paliar os efectos negativos da crise sanitaria ocasionada polo COVID-19 De xeito excepcional, permitirase que ata un máximo do 30% do importe asignado a cada concello para a Liña 1, tendo en conta as compensacións de débeda efectuadas, poida destinarse a incrementar o importe das Liñas 2 e/ou 3, sempre e cando as propostas estean relacionadas coas materias que os municipios exercen como competencias propias ou, en todo caso, as atribuídas por delegación, de conformidade co artigo 7 da Lei 7/1985, de 2 de abril, reguladora das bases do réxime local. Asemade, como medida complementaria de carácter extraordinario, déixase sen efecto a limitación establecida na base Décimo sétima, no referente á Liña 3, sobre a modificación da resolución ou acordo de concesión, de xeito que, naqueles casos en que se concedera unha subvención inferior ao importe asignado inicialmente permitirase incrementala ata ese importe, previa tramitación do expediente correspondente. Neste suposto, o incremento non terá incidencia no cálculo do importe sinalado no parágrafo anterior, que seguirá sendo aplicable de xeito acumulativo. O prazo de presentación de solicitudes de subvención reanudarase o 1 de xuño de 2020 polo tempo que quedou suspendido durante o estado de alarma e dez días hábiles adicionais, é dicir, ata o 6 de xullo de 2020. Os prazos para as modificacións das resolucións ou acordos de concesión das subvencións serán os establecidos nas cláusulas 17 e 21.2 das Bases Reguladoras e Convocatoria do Plan Provincial de Obras e Servizos ( Plan Concellos ) 2020 publicadas no BOPPO o 2 de xaneiro de 2020.” 2º.- Ordenar a publicación desta modificación no Boletín Oficial da Provincia de Pontevedra (BOPPO) e na sede electrónica da Deputación de Pontevedra http://sede.depo. gal.